दिल के 376 रोगियों की जांच, मुफ्त बांटी दवाएं
रोहतक| दिल्लीरोड स्थित एक बैंक्वेट हाल में लायंस क्लब रोहतक की ओर से सिटी प्रधान गुलशन डंग के नेतृत्व में नि:शुल्क हृदय जांच शिविर लगाया गया। शिविर में 376 मरीजों की जांच की गई, जिसमें से 182 मरीजों की ईसीजी हुई। इसके अलावा 78 पुराने हृदय रोगी थे, जिनको जांच के बाद मौके पर ही दवाइयां उपलब्ध करवाई गई। शिविर में 26 मरीजों का इको टेस्ट भी मुफ्त करवाया जाएगा। दिल्ली के हृदय रोग विशेषज्ञ डॉ. विवेका कुमार एवं उनकी समस्त टीम ने यहां रोगियों के स्वास्थ्य की जांच की। शिविर का शुभारंभ गोकरण डेरा के महंत महामंडलेश्वर बाबा कपिल पुरी ने किया। इस दौरान टिकाना साहिब गुरुद्वारा के संत दिलबाग सिंह, एलपीएस बोसार्ड के एमडी राजेश जैन लायंस क्लब के पास्ट गर्व. राजेंद्र बंसल मुख्य रूप से मौजूद रहे। मौके पर सुशील गुप्ता, जेके मल्होत्रा, मनमोहन आजाद, मंजुल पालीवाल, बिटू सचदेवा, हरिश, सरदार हरभजन सिंह, रूबी चावला, रोबिन सचदेवा, राजकुमार, श्याम मोंगिया, सरदार मंजीत राठोड़, हैपी, सुभाष गुप्ता सहित गौतम भामरी, अमित कपूर, राकेश गुगनानी, राकेश सहगल, नवीन बहल उपस्थित रहे।
दिल्ली रोड पर आयोजित हार्ट चेकअप कैंप के दौरान मुख्यातिथि महामंडलेश्वर बाबा कपिल पुरी महाराज, राजेश जैन, डॉ. विवेका अन्य।
hin_Deva hin_Deva bho_Deva